Publication: Magyar Közlöny
Issue: MK-2003-128 (Year: 2003, Number: 128)
Era: 1990-2004
Section: a 29/2003. (XI. 7.) OM rendelethez
Paragraph Index: 220

5. A képzés fõbb tanulmányi területei és arányai 5.1. Pedagógiai terület (elmélet és gyakorlat), legalább 18, legfeljebb 28 kreditpont. A tanári, nevelõi, szociálpedagógusi, szakoktatói, gyógypedagógusi, tevékenységhez szükséges pedagógiai alapismeretek elmélyítése, illetve kiegészítése a pedagógus-szakvizsga képesítési követelményeirõl szóló 41/1999. (X. 13.) OM rendelet 1. számú mellékletének 5.1. pontjában meghatározott területekkel: közigazgatási vezetési ismeretek; a nevelési-oktatási intézmény mint szervezet mûködése és külsõ kapcsolatai; a nevelési-oktatási intézmények hatékonyságának mutatói, lehetséges mérési módjai, minõségbiztosítása; a pedagógus az iskolai szervezetben; sajátos pedagógiai és/vagy pszichológiai ismereteket igénylõ személyek/csoportok nevelése-oktatása. 5.2. Pszichológiai terület (elmélet és gyakorlat), legalább 18, legfeljebb 28 kreditpont. A tanári, nevelõi, szociálpedagógusi, szakoktatói, gyógypedagógusi tevékenységhez szükséges pszichológiai alapismeretek elmélyítése, illetve kiegészítése a felsõoktatásban tanuló ifjúsági, illetve felnõtt korosztályra vonatkozó személyiség-, fejlõdés-, szociálpszichológiai és tanuláslélektani ismeretekkel, továbbá az iskolai vezetés- és szervezetpszichológia, valamint az iskolai mentálhigiéné ismereteivel. 5.3. A mentori és a vezetõ tanári tevékenység általános módszertana (elmélet és gyakorlat), legalább 18, legfeljebb 28 kreditpont. A hallgatók iskolai gyakorlatának követelményei, feladatai; a gyakorlatok szervezése, tervezése, vezetése, értékelése, ellenõrzése; a pedagógusi tevékenységhez kapcsolódó általános nevelõi, személyiség- és közösségfejlesztési, illetve a tantestülettel és a szülõkkel való kapcsolattartási feladatok megismertetésének, gyakoroltatásának módszertana; a szakvezetõi feladatok (a tanár-, nevelõtanár, szociálpedagógus-, szakoktató- vagy gyógypedagógusjelöltek gyakorlatvezetése, mentori, tutori tevékenység, pedagógus-továbbképzés, munkaközösség-vezetés) és a tanácsadás általános módszerei. Az 5.1—5.3. képzési területek összegezett kreditértéke: legalább 64, legfeljebb 72 kreditpont, az elmélet legalább 50%-os, a gyakorlat legalább 30%-os súlyával. 5.4. Kötelezõen választandó szakági terület (elmélet és gyakorlat), legalább 30, legfeljebb 34 kreditpont. A választott szakági terület legújabb ismeretei; az alapképzési szaknak megfelelõen a nevelés vagy az adott tantárgyak tanításának általános szakmódszertana; e tantárgyak tanításának sajátos szakmódszertana: a tanulók életkora (az általános iskola és a középiskola), a tanulók különbözõ elõismeretei, illetve képességei vagy speciális 2003/128. szám csoportjai (tehetségesek és lemaradók, illetve felzárkóztatás, versenyre, felvételire, érettségire történõ elõkészítés) szerint, valamint a tanítás célja (új ismeretek, gyakoroltatás, házi feladatok), egyéni vagy csoportos/kiscsoportos jellege, illetve a módszertani innovációk (kooperatív tanulás, projektmódszer stb.) és a taneszközök, információhordozók (pl. tankönyv, internet) felhasználási lehetõségei szerint. Ezen a tanulmányi területen belül az elméleti és gyakorlati felkészülés komplexen történik, mintegy 50-50%-os arányban. 5.5. Vezetõ tanári iskolai gyakorlati képzés, legalább 9, legfeljebb 14 kreditpont. A vezetõ tanári feladatok gyakorlása az utolsó félévben, legalább 45 tanórában, hallgatók és pályakezdõ kollégák körében, iskolai terepen történik, a vezetõ tanári munka megfigyelésével, elemzésével, illetve legalább 10 óra egyénileg megtartott szakvezetõi gyakorlattal, oktatói és szakvezetõi konzultáció, illetve szupervízió mellett.

Source: https://magyarkozlony.hu/hivatalos-lapok/1703c2ed540c042c60ba9d54d2c1f53bd1b179a6/dokumentumok/8cdf071c76a00432391507425f565fe54d079b79/letoltes